b"\n_START_ARTICLE_\nBenito Ram\xc3\xb3n de la Hermida Maldonado\n_START_SECTION_\nBiografia\n_START_PARAGRAPH_\nEstudia batxiller en lleis i c\xc3\xa0nons en la Universitat de Santiago. En 1760 \xc3\xa9s designat Jutge d'Impremtes del Regne de Gal\xc3\xadcia. L'any de la invasi\xc3\xb3 francesa (1808) ocupava el lloc de Regent de l'Audi\xc3\xa8ncia de Sevilla i la Junta Suprema Central el nomena el 15 d'octubre  secretari de Despatx de Gracia i Just\xc3\xadcia, c\xc3\xa0rrec que exerceix fins al 6 de febrer de 1810. Durant la seva estada a Sevilla acudia junta a Jovellanos, Garay, Quintana etc. a les tert\xc3\xbalies que lord Holland organitzava en el palau de Propietarias amb l'objectiu que es convoquessin Corts. Hermida formava part del grup il\xc2\xb7lustrat que aspirava a crear reformes sense apartar-se de l'Antic R\xc3\xa8gim._NEWLINE_Despr\xc3\xa9s d'aquest per\xc3\xadode \xc3\xa9s diputat per Gal\xc3\xadcia a les Corts de Cadis on postula la supressi\xc3\xb3 de la tortura per\xc3\xb2, no obstant aix\xc3\xb2, el manteniment del Tribunal del Sant Ofici de la Inquisici\xc3\xb3.\n_START_SECTION_\nCorts de Cadis\n_START_PARAGRAPH_\nEscollit diputat propietari pel procediment per a les prov\xc3\xadncies lliures dels francesos en representaci\xc3\xb3 del Regne de Gal\xc3\xadcia pel districte de Santiago. Ramon Ll\xc3\xa0tzer de Dou i de Bassols va ser escollit el primer president de les Corts en la sessi\xc3\xb3 inaugural que es va celebrar a Isla de Le\xc3\xb3n el 24 de setembre de 1810, obtenint cinquanta vots davant dels quaranta-cinc de Benito Ram\xc3\xb3n de la Hermida, llavors president provisional."